《钜鹿道中作》
清代·陈维崧

雄关上郡，看城根削铁，土花埋镞。
十月悲风如箭叫，此地人称钜鹿。
白浪轰豗，黄沙苍莽，霜蚀田夫屋。
车中新妇，任嘲髀里生肉。
太息张耳陈余，当年刎颈，末路相倾覆。
长笑何须论旧事，汦水依然微绿。
欲倩燕姬，低弹赵瑟，一醉生平足。
井陉日暮，乱鸦啼入枯木。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。